
Salahuddin dibesarkan sama seperti anak-anak orang Kurd biasa. 
Pendidikannya juga seperti orang lain, belajar ilmu-ilmu sains di samping 
seni peperangan dan mempertahankan diri. Tiada seorangpun yang 
menyangka sebelum ia menguasai Mesir dan menentang tentera Salib 
bahawa anak Kurd ini suatu hari nanti akan merampas kembali Palestin dan 
menjadi pembela akidah Islamiah yang hebat. Dan tiada siapa yang 
menyangka pencapaiannya demikian hebat sehingga menjadi contoh dan 
perangsang memerangi kekufuranhingga ke hari ini. 

Stanley Lane Poole (1914) seorang penulis Barat menyifatkan Salahuddin 
sebagai anak seorang governor yang memilliki kelebihan daripada orang lain 
tetapi tidak menunjukkan satupun tanda-tanda ia akan menjadi orang hebat 
pada masa depan. Akan tetapi ia menunjukkan akhlak yang mulia. 

Walau bagaimanapun Allah telah mentakdirkannya untuk menjadi pemimpin 
besar pada zamannya dan Allah telah menyediakan dan memudahkan jalan- 
jalannya untuk menjadi pemimpin agung itu. Ketika ia menjadi tentera Al- 
Malik Nuruddin, sultan Aleppo, ia diperintahkan untuk pergi ke Mesir. Pada 
masa itu Mesir diperintah oleh sebuah kerajaan Syi 'ah yang tidak bernaung 
di bawah khalifah. Bahauddin bin Shaddad, penasihat utama Salahuddin 
telah menulis bahawa Salahuddin sangat berat dan memaksa diri untuk pergi 
ke Mesir bagaikan orang yang hendak di bawa 
ke tempat pembunuhan (Bahauddin, 1234). 

Tetapi itulah sebenarnya apa yang dimaksudkan dengan firman Allah, "Boleh 
jadi kamu membenci sesuatu, padahal ia amat baik bagimu, dan boleh jadi 
kamu menyukai sesuatu, padahal ia amat buruk bagimu" (Al-Baqarah: 216). 

Pertukaran Hidup Salahuddin al Ayubi 

Ketika Salahuddin menguasai Mesir, ia tiba-tiba berubah, la yakin bahawa 
Allah telah mempertanggung jawabkan kepadanya satu tugas yang amat 
berat yang tak mungkin dapat dilaksanakan jika ia tidak bersungguh- 
sungguh. Bahauddin telah menuliskan dalam catatannya bahwa Salahuddin 
sebaik-baik sahaja ia menjadi pemerintah Mesir. Dunia dan kesenangannya 
telah lenyap dari pandangan matanya. Dengan hati yang rendah dan syukur 
kepada Allah ia telah menolak godaan-godaan 
dunia dan segala kesenangannya (Bahauddin, 1234). 

Bahkan Stanley Lane Poole(1914) telah menuliskan bahwa Salahuddin 
mengubah cara hidupnya kepada yang lebih keras, la bertambah wara' dan 
menjalani hidup yang lebih berdisiplin dan sederhana, la mengenepikan 
corak hidup senang dan memilih corak hidup "Spartan" yang menjadi contoh 
kepada tenteranya. la menumpukan seluruh tenaganya untuk satu tujuan 




yaitu untuk membina kekuasaan Islam yang cukup kuat untuk menghalau 
orang kafir dari tanah air Islam. 



Salahuddin pernah berkata, "Ketika Allah menganugerah kan aku bumi Mesir, 
aku yakin Dia juga bermaksud Palestin untukku. Ini menyebabkan ia 
memenangkan perjuangan Islam. Sehubungan dengan ia telah menyerahkan 
dirinya untuk jalan jihad. 

Semangat J ihadnya 

Fikiran Salahuddin sentiasa tertumpu kepada jihad di jalan Allah. Bahauddin 
telah mencatatkan bahwa semangat Salahuddin yang berkobar-kobar untuk 
berjihad menentang tentera Salib telah menyebabkan jihad menjadi tajuk 
perbincangan yang paling digemarinya, la sentiasa meluangkan seluruh 
tenaganya untuk memperkuat pasukan tenteranya, mencari mujahid- 
mujahid dan senjata untuk tujuan berjihad. 

Jika ada sesiapa yang bercakap kepadanya berkenaan jihad ia akan 
memberikan sepenuh perhatian. Sehubungan dengan ini ia lebih banyak di 
dalam khemah perang daripada duduk di istana bersama sanak keluarga. 
Siapa sahaja yang menggalakkannya berjihad akan mendapat 
kepercayaannya. Siapa sahaja yang memerhatikannya akan dapat melihat 
apabila ia telah memulakan jihat melawan tentera salib ia akan 
menumpahkan seluruh perhatiannya kepada persiapan perang 
dan menaikkan semangat tenteranya. 

Dalam medan peperangan ia bagaikan seorang ibu yang garang kehilangan 
anak tunggal akibat dibunuh oleh tangan jahat, la akan bergerak dari satu 
hujung medan peperangan ke hujung yang lain untuk mengingatkan 
tenteranya supaya benar-benar berjihad di jalan Allah semata-mata, la juga 
akan pergi ke seluruh pelosok tanah air dengan mata yang berlinang 
mengajak manusia supaya bangkit membela Islam. 

Ketika ia mengepung Acre ia hanya minum, itupun selepas dipaksa oleh 
doktor peribadinya tanpa makan. Doktor itu berkata bahawa Salahuddin 
hanya makan beberapa suap makanan semenjak hari Jumaat hingga senin 
kerena ia tidak mahu perhatiannya kepada peperangan terganggu. 
(Bahauddin, 1234). 

Peperangan Hittin 

Satu siri peperangan yang sengit telah berlaku antara tentera Salahuddin 
dengan tentera Salib di kawasan Tiberias di kaki bukit Hittin. Akhirnya pada 
24 Rabiul-Akhir, 583 H, tentera Salib telah kalah. Dalam peperangan ini Raja 
Kristian yang memerintah Palestin telah dapat di tawan beserta adiknya 
Reginald dari Chatillon. Pembesar-pembesar lain yang dapat ditawan ialah 
J oscelin dari 




Courtenay, Humphrey dari Toron dan beberapa orang ternama yang lain. 
Ramai juga tentera-tentera Salib berpangkat tinggi telah tertawan. Stanley 
Lane-Poole menceritakan bahwa dapat dilihat seorang tentera Islam telah 
membawa 30 orang tentera Kristian yang ditawannya sendiri diikat dengan 
tali khemah. 

Mayat-mayat tentera Kristian bertimbun-timbun seperti batu di atas batu di 
antara salib-salib yang patah, potongan tangan dan kaki dan kepala-kepala 
manusia berguling seperti buah tembikai. Dianggarkan 30,000 tentera 
Kristian telah mati dalam peperangan ini. Setahun selepas peperangan, 
timbunan tulang dapat dilihat memutih dari jauh. 

Kecintaan Salahuddin kepada Islam 

Peperangan Hittin telah menyerlahkan kecintaan Salahuddin kepada Islam. 
Stanley Lane-Poole menulis bahawa Salahuddin berkhemah di medan 
peperangan semasa peperanggan Hittin. Pada satu ketika setelah 
khemahnya didirikan diperintahkannya tawanan perang dibawa ke 
hadapannya. Maka dibawalah Raja Palestin dan Reginald dari Chatillon 
masuk ke khemahnya. Dipersilakan sang Raja duduk di dekatnya. 

Kemudian ia bangun pergi ke hadapan Reginald lalu berkata, "Dua kali aku 
telah bersumpah untuk membunuhnya. Pertama ketika ia bersumpah akan 
melanggar dua kota suci dan kedua ketika ia menyerang jamaah haji. 
Ketahuilah aku akan menuntut bela Muhammad saw atasnya". Lalu ia 
menghunuskan pedangnya dan memenggal kepala Reginald. Mayatnya 
kemudian dibawa keluar oleh pengawal dari khemah. 

Raja Palestin apabila melihat adiknya dipancung, ia mengeletar kerana 
menyangka gilirannya akan tiba. Tetapi Salahuddin menjamin tidak akan 
mengapa-apakannya sambil berkata, "Bukanlah kelaziman seorang raja 
membunuh raja yang lain, tetapi orang itu telah melanggar segala batas- 
batas, jadi terjadilah apa yang telah terjadi". 

Tindakan Salahuddin adalah disebabkan kebiadaban Reginald kepada Islam 
dan Nabi Muhammad saw. Bahauddin bin Shaddad, penasihat kepercayaan 
Salahuddin mencatatkan bila jamaah haji dari Palestin diserang dicederakan 
tanpa belas kasihan oleh Reginald, di antara tawanannya merayu supaya 
mereka dikasihani. Tetapi Reginald dengan angkuhnya mengatakan, 
"Mintalah kepada Nabi kamu, Muhammad, untuk menyelematkan kamu". 
Ketika ia mendengar berita ini ia telah berjanji akan membunuh Reginald 
dengan tangannya sendiri apabila ia dapat menangkapnya. 

Menawan Baitul Muqaddis 

Kemenangan peperangan Hittin telah membuka jalan mudah kepada 
Salahuddin untuk menawan Baitul Muqaddis. Bahauddin telah mencatatkan 
bahawa Salahuddin sangat-sangat berhajat untuk menawan baitul Mugaddis 




hinggakan bukitpun akan mengecut dari bebanan yang dibawa di dalam 
hatinya. Pada hari jumaat, 27 Rajab, 583H, iaitu pada hari Isra' Mi'raj, 
Salahuddin telah memasuki banda suci tempat Rasulullah saw. naik ke langit. 

Dalam catatan Bahauddin ia menyatakan inilah kemengan atas kemengang. 
Ramai orang yang terdiri dari ulama, pembesar-pembesar, peniaga dan 
orang-orang biasa datang merayakan gembira kemenangan ini. 
Kemudiannya ramai lagi orang datang dari pantai dan hampir semua ulama- 
ulama dari Mesir dan Syria datang untuk mengucapkan tahniah kepada 
Salahuddin. Boleh dikatakan hampir semua pembesar-pembesar datang. 
Laungan "Allahhu Akbar" dan "Tiada tuhan melainkan Allah" telah memenuhi 
langit. 

Selepas 90 tahun kini sembahyang J umaat telah diadakan semula di Baitul 
Muqaddid. Salib yang terpampang di 'Dome of Rock' telah diturunkan. 
Betapa hebatnya peristiwa ini tidak dapat digambarkan. Hanya Allah sahaja 
yang tahu betapa hebatnya hari itu. 

Salahuddin yang Penyayang 

Sifat penyayang dan belas kasihan Salahuddin semasa peperangan ini sangat 
jauh berbeda daripada kekejaman musuh Kristiannya. Ahli sejarah Kristian 
pun mengakui hal ini. Lane-Poole mengesahkan bahwa kebaikan hati 
Salahuddin telah mencegahnya daripada membalas dendam, la telah 
menuliskan yang Salahuddin telah menunjukkan ketiggian akhlaknya ketika 
orang-orang Kristian menyerah kalah. Tenteranya sangat bertanggung jawab, 
menjaga peraturan di setiap jalan, mencegah segala bentuk kekerasan 
hinggakan tiada kedengaran orang-orang Kristian diperlakukan tidak baik. 
Semua jalan keluar-masuk ke Baitul Muqaddis di tangannya dan seorang 
yang amanah telah dilantik di pintu Nabi Daud untuk menerima wang 
tebusan daripada orang-orang Kristian yang ditawan. Lane-Poole juga telah 
menuliskan bahawa Salahuddin telah mengatakan kepada pegawainya, 
"Adikku telah membuat infak, Padri besar pun telah benderma. Sekarang 
giliranku pula". Lalu ia memerintahkan pegawainya mewartakan di jalan- 
jalan Jerusalem bahawa sesiapa yang tidak mampu membayar tebusan 
boleh dibebaskan. Maka berbondong-bondonglah orang keluar dari pintu St. 
Lazarus dari pagi hingga ke malam. Ini merupakan sedekah Salahuddin 
kepada orang miskin tanpa menghitung bilangan mereka. Selanjutnya Lane- 
Poole menuliskan bagaimana pula tindak-tanduk tentera Kristian ketika 
menawan Baitul Muqaddis kali pertama pada tahun 1099. Telah tercatat 
dalam sejarah bahawa ketika Godfrey dan Tancred menunggang kuda di 
jalan-jalan Jerusalem jalan-jalan itu 'tersumbat' dengan mayat-mayat, 
orang-orang Islam yang tidak bersenjata disiksa, dibakar dan dipanah dari 
jarak dekat di atas bumbung dan menara rumah-rumah ibadah. Darah 
yang membasahi bumi yang mengalir dari pembunuhan orang-orang Islam 
secara beramai-ramai telah mencermarkan kesucian gereja di mana 
sebelumnya kasih sayang sentiasa diajarkan. Maka sangat bernasip baik 
orang-orang Kristian apabila mereka dilayan dengan baik oleh Salahuddin. 




Lane-Poole juga menuliskan, jika hanya penaklukan J erusalem sahaja yang 
diketahui mengenai Salahuddin, maka ia sudah cukup membuktikan dialah 
seorang penakluk yang paling penyantun dan baik hati di zamannya bahkan 
mungkin di sepanjang zaman. 

Perang Salib Ketiga 

Perang Salib pertama ialah kejatuhan Palestin kepada orang-orang Kristian 
pada tahun 1099 (490H) manakala yang kedua telah dimenangi oleh 
Salahuddin dalam peperangan Hittin pada tahun 583H (1187M) di mana 
beberapa hari kemudian ia telah menawan Baitul Muqaddis tanpa perlawanan. 
Kekalahan tentera Kristian ini telah menggegarkan seluruh dunia Kristian. 
Maka bantuan dari Eropah telah dicurahkan ke bumi Palestin. Hampir semua 
raja dan panglima perang dari dunia Kristian seperti Fredrick Barbossa raja 
Jerman, Richard The Lion raja England, Philips Augustus raja Perancis, 
Leopold dari Austria, Duke of Burgundy dan Count of Flanders telah 
bersekutu menyerang Salahuddin yang hanya dibantu oleh beberapa 
pembesar nya dan saudara maranya serta tentaranya untuk 
mempertahankan kehormatan Islam. Berkat pertolongan Allah mereka tidak 
dapat dikalahkan oleh tentera bersekutu yang besar itu. 

Peperangan ini berlanjutan selama 5 tahun hingga menyebabkan kedua 
belah pihak menjadi lesu dan jemu. Akhirnya kedua belah pihak bersetuju 
untuk memuat perjanjian di Ramla pada tahun 588H. Perjanjian ini 
mengakui Salahuddin adalah pengusa Palestin seluruhnya kecuali bandar 
Acra diletakkan di bawah pemerintahan Kristian. Maka berakhirlah 
peperangan Salib ketiga. 

Lane-Poole telah mencatatkan perjanjian ini sebagai berakhirnya Perang Suci 
yang telah berlajutan selama 5 tahun. Sebelum kemenangan besar Hittin 
pada bulan Julai, 1187 M, tiada satu inci pun tanah Palestin di dalam tangan 
orang-orang Islam. Selepas Perjanjian Ramla pada bulan September, 1192 M, 
keseluruhanya menjadi milik mereka kecuali satu jalur kecil dari Tyre ke 
Jaffa. Salahuddin tidak ada rasa malu apapun dengan perjanjian ini walaupun 
sebahagian kecil tanah Palestin masih di tangan orang-orang Kristian. 

Atas seruan Pope, seluruh dunia Kristian telah mengangkat senjata. Raja 
England, Perancis, Sicily dan Austria serta Duke of Burgundy, Count of 
Flanders dan beratus-ratus lagi pembesar-pembesar telah bersekutu 
membantu Raja dan Putra Mahkota Palestin untuk mengembalikan kerajaan 
J erusalem kepada pemerintahan Kristian. Walau bagaimanapun ada raja 
yang mati dan ada yang balik dan sebahagian pembesar-pembesar Kristian 
telah terkubur di Tanah Suci itu, tetapi Tanah Suci itu masih di dalam tangan 
Salahuddin. 

Selanjutnya Lane-Poole mencatatkan, seluruh kekuatan dunia Kritian yang 
telah ditumpukan dalam peperangan Salib ketiga tidak mengoyangkan 
kekuatan Salahuddin. Tenteranya mungkin telah jemu dengan peperangan 




yang menyusahkan itu tetapi mereka tidak pernah undur apabila diseru 
untuk menjualkan jiwa raga mereka di jalan Tuhan. Tenteranya yang berada 
jauh di lembah Tigirs di lraq mengeluh dengan tugas yang tidak henti-henti, 
tetapi ketaatan meraka yang tidak pernah berbelah bagi. 

Bahkan dalam peperangan Arsuf, tenteranya dari Mosil (sebuah tempat di 
lraq) telah menunjukkan ketangkasan yang hebat. Dalam peperangan ini, 
Salahuddin memang boleh memberikan kepercayaan kepada tentra- 
tenteranya dari Mesir, Mesopotamia, Syria, Kurds, Turkmans, tanah Arab dan 
bahkan orang-orang Islam dari mana-mana sahaja. Walaupun mereka 
berlainan bangsa dan kaum tetapi Salahuddin telah dapat menyatukan 
mereka di atas jalan Tuhan dari pada mula peperangan pada tahun 1187 
hinggalah berakhirnya pada tahun 1192. 

Lane-Poole juga menuliskan dalam peperangan ini Salahuddin sentiasa syura, 
la mempunyai majlis syura (musyawarah) yang membuat keputusan- 
keputusan ketenteraan. Kadang-kadang majlis ini membatalkan keputusan 
Salahuddin sendiri. Dalam majlis ini tiada siapa yang mempunyai suara lebih 
berat tiada siapa yang lebih mempengaruhi fikiran Salahuddin. Semuanya 
sama sahaja. Dalam majlis itu ada adiknya, anak-anaknya, anak saudaranya, 
sahabat-sahabat lamanya, pembesar-pembesar tentera, kadi, bendahari dan 
setiausaha. Semuanya mempunyai sumbangan yang sama banyak dalam 
membuat keputusan. Pendeknya semuanya menyumbang dalam kepakaran 
masing-masing. Walau apa pun perbincangan dan perdebatan dalam majlis 
itu, mereka memberikan ketaatan mereka kepada Salahuddin. 

Wafatnya Salahuddin 

Pada hari Rabu, 27 Safar, 589H, pulanglah Salahuddin ke rahmatullah 
selepas berhempas pulas mengembalikan tanah air Islam pada usia 57 tahun. 
Bahauddin bin Shaddad, penasihat utama Salahuddin telah menulis 
mengenai hari-hari terakhir Salahuddin. Pada malam 27 Safar, 12 hari 
selepas ia jatuh sakit, ia telah menjadi sangat lemah. Syeikh Abu Ja'afar 
seorang yang wara' telah diminta menemani Salahuddin di Istana supaya jika 
ia nazak, bacaan Qur'an dan syahadah boleh diperdengarkan kepadanya. 

Memang pada malam itu telah nampak tanda-tanda berakhirnya hayat 
Salahuddin. Syeikh Abu Jaafar telah duduk di tepi katilnya semenjak 3 hari 
yang lepas membacakan Qur'an. Dalam masa ini Salahuddin selalu pingsan 
dan sedar sebentar. Apabila Syeikh Au Jaafar membacakan ayat, "Dialah 
Allah, tiada tuhan melainkan Dia, Yang mengetahui yang ghaib dan yang 
nyata" (Al-Hasyr: 22), Salahuddin membuka matanya sambil senyum, 

mukanya berseri dan denga nada yang gembira ia berkata, "Memang benar". 
Selepas ia mengucapkan kata-kata itu rohnya pun kembali ke rahmatullah. 
Masa ini ialah sebelum subuh, 27 Safar. 

Seterusnya Bahauddin menceritakan Salahuddin tidak meninggalkan harta 
kecuali satu dinar dan 47 dirham ketika ia wafat. Tiada rumah-rumah, 




barang-barang, tanah, kebun dan harta-harta lain yang ditinggalkannya. 
Bahkan harta yang ditinggalkannya tidak cukup untuk ongkos 
pengkebumiannya. Keluarganya terpaksa meminjam wang untuk 
menanggung ongkos pengkebumian ini. Bahkan kain kafan pun diberikan 
oleh seorang menterinya. 

Salahuddin yang Wara' 

Bahauddin bin Shaddad, penasihat utama Salahuddin telah mencatatkan 
berkenaan kewarakan Salahuddin. Satu hari ia berkata bahawa ia telah lama 
tidak pergi sembahyang berjemaah, la memang suka sembahyang 
berjemaah, bahkan ketika sakitnya ia akan memaksa dirinya berdiri di 
belakang imam. Disebabkan sembahyang adalah ibadah utama yang 
diasaskan oleh Rasulullah saw, ia sentiasa mengerjakan sembahyang sunnat 
malam. Jika disebabkan hal tertentu ia tidak dapat sembahyang mala, ia 
akan menunaikannya ketika hampir subuh. Bahauddin melihatnya sentiasa 
sembahyang di belakang imam ketika sakitnya, kecuali tiga terakhir di mana 
ia telah tersangat lemah dan selalu pingsan. 

Tetapi ia tidak pernah tinggal sembahyang fardhu, la tidak pernah 
membayar zakat kerana ia tidak mempunyai harta yang cukup nisab, la 
sangat murah hati dan akan menyedekahkah apa yang ada padanya kepada 
fakir miskin dan kepada yang memerlukan hinggakan ketika wafatnya ia 
hanya memiliki 47 dirham wang perak dan satu dinar wang emas, la tidak 
meninggalkan harta. 

Bahauddin juga mencatatkan bahawa Salahuddin tidak pernah meninggalkan 
puasa Ramadhan kecuali hanya sekali apabila dinasihatkan oleh Kadi Fadhil. 
Ketika sakitnya pun ia berpuasa sehinggalah doktor menasihat kannya 
dengan keras supaya berbuka. Lalu ia berbuka dengan hati yang berat 
sambil berkata, "Aku tak tahu bila ajal akan menemuiku". Maka segera ia 
membayar fidyah. 

Dalam catatan Bahauddin juga menunjukkan Salahuddin teringin sangat 
menunaikan haji ke Mekah tetapi ia tidak pernah berkesempatan. Pada tahun 
kewatannya, keinginannya menunaikan haji telah menjadi-jadi tetapi 
ditakdirkan, la sangat gemar mendengar bacaan Qur'an. Dalam medan 
peperangan ia acap kali duduk mendegar bacaan Qur'an para pengawal yang 
dilawatnya sehingga 3 atau 4 juzu' semalam, la mendengar dengan sepenuh 
hati dan perhatian sehingga air matanya membasahi dagunya. 

la juga gemar mendengar bacaan hadis Rasulullah saw. la akan 
memerintahkan orang-orang yang bersamanya duduk apabila hadis 
dibacakan. Apabila ulama hadis datang ke bandar, ia akan pergi mendengar 
kuliahnya. Kadang kadang ia sendiri membacakan hadis dengan mata yang 
berlinang. Dalam peperangan kadang-kadang ia berhenti di antara musuh- 
musuh yang datang untuk mendengarkan hadis-hadis dibacakan kepadanya. 




Salahuddin sangat yakin dan percaya kepada pertolongan Allah, la biasa 
meletakkan segala harapan nya kepada Allah terutama ketika dalam 
kesusahan. Pada satu ketika ia berada di Jerusalem yang pada masa itu 
seolah-olah tidak dapat bertahan lagi dari pada kepungan tentera bersekutu 
Kristian. Walaupun keadaan sangat terdesak ia enggan untuk meninggalkan 
kota suci itu. Malam itu adalah malam Jumaat musim sejuk. Bahaauddin 
mencatatkan, "Hanya aku dan Salahuddin sahaja pada masa itu. la 
menghabis kan masa malam itu dengan bersembahyang dan munajat. 

Pada tengah malam saya minta supaya ia berehat tetapi jawanya, "Ku fikir 
kau mengantuk. Pergilah tidur sejenak". Bila hampis subuh akupun bangun 
dan pergi mendapatkannya. Aku dapati ia sedang membasuh tangannya. 
"Aku tidak tidur semalam" katanya. Selepas sembahyang subuh aku berkata 
kepadanya, "Kau kena munajat kepada Allah memohon pertolongan-Nya". 
Lalu ia bertanya, "Apa yang perlu ku lakukan?" 

Aku menjawab, Hari ini hari Jumaat. Engkau mandilah sebelum pergi ke 
masjid Aqsa. Keluarkanlah infaq dengan senyap-senyap. Apabila kau tiba di 
masjid, sembahyanglah dua rakaat selepas azan di tempat Rasulullah saw 
pernah sembahyang sebelum mi'raj dahulu. Aku pernah membaca hadis doa 
yang dibuat di tempat itu adalah mustajab. Oleh itu kau bermunajad-lah 
kepada Allah dengan ucapan "Ya Tuhanku, aku telah kehabisan segala 
bekalanku. Kini aku mohon pertolongan-Mu. Aku menyerahkan diriku 
kepada-Mu. Aku yakin hanya Engkau sahaja yang boleh menolongku dalam 
keadaan yang genting ini." 

Aku mengatakan kepadanya, "Aku sangat berharap Allah akan 
mengkabulkan doamu". Lalu Salahuddin melakukan apa yang ku usulkan. 
Aku berada di sebelahnya ketika dahinya mencecah bumi sambil menangis 
hingga air matanya mambasahi janggutnya dan menitik ke tempat 
sembahyang. Aku tidak tahu apa yang didoakannya tetapi aku melihat 
tanda-tanda doanya dikabulkan sebelum hari itu berakhir. Perbalahan 
berlaku di antara musuh-musuh yang menatijahkan berita baik bagi kami 
beberapa hari kemudian. Akhirnya mereka membuka khemah-khemah 
mereka dan berangkat ke Ramla pada hari Isnin pagi" 

Perangai Salahuddin 

Siapa yang rapat dengannya mengatakan ia adalah seorang Islam yang taat 
kepada Allah, sangat peka kepada keadilan, pemurah, lembut hati, sabar dan 
tekun. Bahauddin bin Shaddad, penasihat utama Salahuddin telah 
mencatatkan ia telah memberikan masa untuk rakyat dua kali seminggu, 
iaitu pada hari Isnin dan Selasa. Pada masa ini ia disertai oleh pembesar- 
pembesar negara, ulama dan kadi. Semua orang boleh berjumpa dengannya, 
la sendiri akan membacakan aduan yang diterimanya dan mengucapkan 
untuk dituliskan oleh juru tulis tindakan yang perlu diambil dan terus 
ditandatanganinya pada masa itu juga, la tidak pernah membenarkan orang 




meninggalkannya selagi ia belum menyempurnakan hajat orang itu. Dalam 
masa yang sama ia sentiasa bertasbih kepada Allah. 

Jika ada orang membuat aduan, ia akan mendegarkan dengan teliti dan 
kemudian memberikan keputusannya. Sauatu hari seorang lelaki telah 
membuat aduan berkenaan Taqiuddin, anak saudaranya sendiri. Dengan 
segera ia memanggil anak saudaranya itu dan meminta penjelasan. Dalam 
ketika yang lain ada orang yang membuat tuduhan kepada Salahuddin 
sendiri. Yang memerlukan penyiasatan. Walaupun tuduhan orang itu didapati 
tidak berasas, ia telah menghadiahkan orang itu sehelai jubah dan beberapa 
pemberian yang lain. 

la adalah seorang yang mulia dan baik hati, lemah lembut, penyabar dan 
sangat benci kepada ketidak adilan. la sentiasa mengabaikan kesilapan- 
kesilapan pembantu-pembantu dan khadam-khadamnya. Jika mereka 
melakukan kesilapan yang memanaskan hatinya, ia tidak pernah 
menyebabkan kemarahannya menjatuhkan air muka mereka. Pada suatu 
ketika ia pernah meminta air minum, tetapi entah apa sebabnya air itu tidak 
diberikan kepadanya, la meminta sehingga lima kali lalu 
berkata, "Aku hampir mati kehausan", la kemudian meminum air yang 
dibawakan kepadanya tanpa menunjukkan kemarahan. 

Dalam ketika yang lain ia hendak mandi selepas mengalami sakit yang agak 
lama. Didapatinya air yang disediakan agak panas, lalu ia meminta air sejuk. 
Sebanyak dua kali khadamnya menyebabkan air sejuk terpercik kepadanya. 
Disebabkan ia belum benar-benar sihat, ia merasa kesejukan tetapi ia hanya 
berkata kepada khadamnya, "Katakan sajalah kalau kau tak suka kepadaku". 
Lalu khadam itu cepat-cepat minta maaf dan Salahuddin terus 
memaafkannya. 

Bahauddin juga telah mencatatkan beberapa peristiwa yang menunjukkan 
sifat pemurah dan baik hati Salahuddin. Kadang-kadang kawasan yang baru 
ditawannya pun diberikannya kepada pengikutnya. Satu ketika ia telah 
berjaya menawan bandar 'Amad. Lalu seorang perwira tentera, Qurrah 
Arslan, menyatakan keinginannya untuk memerintah bandar itu. Dengan 
senang hati ia memberikannya. Bahkan dalam beberapa ketika ia 
menjualkan hartanya semata-mata untuk membeli hadiah. Melihat betapa 
pemurahnya Salahuddin, bendaharinya selalu merahsiakan baki wang 
simpanan untuk digunakan semasa kecemasan. 

Jika ia tahu, ia akan menyedekahkan khazanah negara sehingga habis. 
Salahuddin pernah mengatakan ada orang baginya wang dan debu sama 
sahaja. "Aku tahu", kata Bahauddin, "la mengatakan dirinya". Salahuddin 
tidak pernah membiarkan tetamunya meninggalkannya tanpa hadiah atau 
sebarang bentuk pemberian tanda penghargaan, walaupun tamunya itu 
seorang kafir. Raja Saida pernah melawat Salahuddin dan ia menyambutnya 
dengan tangat terbuka, melayannya dengan hormat dan mengambil 
kesempatan menerangkan Islam. Bahkan Salahuddin sentiasa mengirimkan 




ais dan buah-buahan kepada Richard the Lion, musuh ketatnya, ketika Raja 
inggeris itu sakit. 

Hatinya memang sangat lembut hingga ia sangat mudah terkesan apabila 
melihat orang dalam kesusahan dan kesedihan. Suatu hari seorang 
perempuan Kristian datang mengadu kehilangan bayinya. Perempuan itu 
menangis dan meraung di depan 

Salahuddin sambil menceritakan bayinya dicuri dari khemahnya. Perempuan 
itu seterusnya mengatakan ia telah dimaklumkan hanya Salahuddin sahaja 
yang boleh mendapatkan bayi itu kembali. Hatinya tersentuh mendengar 
cerita perempuan itu lalu iapun turut menangis, la segera memerintahkan 
pegawai-pegawainya mencari bayi itu di pasar hamba-sahaya. Tidak lama 
kemudian bayi itu telah dapat dibawa 

kembali lalu dengan rasa gembira mendoakan kesejahteraan Salahuddin. 

Bahauddin juga mencatatkan Salahuddin sangat kasihan belas kepada anak- 
anak yatim. Bila ia terjumpa anak-anak yatim ia akan menguruskan supaya 
ada orang menjadi penjaga anak itu. Kadang-kadang ia sendiri yang akan 
menjaga dan membesarkan anak yatim yang ditemuinya, la juga sangat 
kasihan melihat orang tua atau yang kurang upaya dan akan memberikan 
penjagaan yang khas kepada mereka apabila ia bertemu dengan orang 
sedemikian. 

Kesungguhan dan Semangat 

Ketika mengepung bandar Acre, Bahauddin mencatatkan bahawa Salahuddin 
mengidap sakit berat yang menyebabkan beliau sangat susah untuk bangun. 
Meskipun demikian, ia keluar menunggang kudanya untuk memeriksa 
angkatan tenteranya. Bahauddin bertanya kepadanya bagaimana ia boleh 
menahan sakitnya. Maka Salahuddin menjawab, "Penyakit akan 
meninggalkanku apabila kamu menunggang kuda". 

Dalam ketika yang lain ia sebenarnya dalam keadaan yang lemah akibat 
sakit tetapi pergi memburu musuh sepanjang malam. "Apabila ia sakit", kata 
Bahauddin, Aku dan doktor akan bersamanya sepanjang malam, la tidak 
dapat tidur akibat menahan sakit, tetapi apabila pagi menjelang, ia akan 
menunggang kuda untuk melawan musuh, la menghantar anak-anaknya ke 
medan perang sebelum memerintahkan orang lain berbuat demikian. Aku 
dan doktornya bersamanya sepanjang hari menunggang kuda sehinggalah 
musuh berundur apabila senja menjelang, la hanya akan kembali ke khemah 
selepas memberikan arahan untuk kawalan keselamatan pada waktu malam". 

Dalam kesungguhan, semangat dan ketahanan rasanya tiada siapa yang 
boleh menandingi Salahuddin. Kadang-kadang ia sediri pergi ke kawasan 
perkhemahan tentera musuh bersama perisik-perisiknya sekali bahkan dua 
kali sehari. Ketika berperang ia sendiri akan pergi merempun celah-celah 
tentera musuh yang sedang mara, la sentiasa mengadakan pemeriksaan ke 
atas setiap tenteranya dan 




memberikan arahan kepada panglima-panglima tenteranya. Bahauddin ada 
mencatatkan satu kisah yang menunjukkan betama beraninya Salahuddin. 
Salahuddin diberitahu bahawa ia selalu mendengar bacaan hadis pada masa 
lapang bukannya ketika perang. Apabila mendengar perakara ini ia segera 
mengarahkan supaya hadis-hadis dibacakan kepadanya ketika peperangan 
sedang berkecamuk dengan sengitnya. 

Salahuddin tidak pernah gentar dengan ramainya tentera Salib yang datang 
untuk menentangnya. Dalam bebeerapa ketika, tentera Salib berjumah 
sehingga 600,000 orang, tetapi Salahuddin menghadapinya dengan tentera 
yang jauh lebih sedikit. Berkat pertolongan Allah ia menang, membunuh 
ramai musuh dan membawa ramai tawanan. Ketika mengepung Acre, pada 
satu petang lebih dari 70 kapal tentera musuh beserta senjata berat 
mendarat pada satu petang. 

Boleh dikatakan semua orang merasa gentar kecuali Salahuddin. Dalam satu 
peperangan yang sengit semasa kepungan ini, serangan mendadak besar- 
besaran dari musuh telah menyebabkan tentera Islam kalang kabut. Tentera 
musuh telah merempuh khemah-khemat tentera Islam bahkan telah sampai 
ke khamah Salahuddin dan mencabut benderanya. Tetapi Salahuddin 
bertahan dengan teguhnya dan berjaya mengatur tenteranya kembali 
sehingga ia berjaya membalikkan kekalahan menjadi kemenangan. Musuh 
telah kalah teruk dan berundur meninggalkan lebih kurang 7,000 mayat- 
mayat. 

Bahauddin ada mencatatkan betapa besarnya cita-cita Salahuddin. Suatu 
hari Salahuddin pernah berkata kepadanya, "Aku hendak beri tahu padamu 
apa yang ada dalam hatiku. Apabila Allah mentakdirkan seluruh tanah suci 
ini di bawah kekuasaanku, aku akan serahkan tanah-tanah kekuasaanku ini 
kepada anak-anakku, kuberikan arahan-arahanku yang terakhir lalu ku 
ucapkan selamat tinggal. Aku akan belayar untuk menaklukkan pulau-pulau 
dan tanah-tanah. Aku tak akan meletakkan senjata ku selagi masih ada 
orang-orang kafir di atas muka bumi atau jika ajalku sampai. 

Salahuddin Sebagai Ulama 

Salahuddin memiliki asas pengetahuan agama yang kukuh, la juga 
mengetahui setiap suku-suku kaum Arab dan adat-adat mereka. Bahkan ia 
mengetahui sifat-sifat kuda Arab walaupun ia sebenarnya orang Kurd. la 
sangat gemar mengumpulkan pengetahuan dan maklumat dari kawan- 
kawannya dan utusan-utusannya yang sentiasa berjalan dari satu penjuru ke 
satu penjuru negerinya. Di samping Qur'an ia juga banyak menghafal syair- 
syair Arab. 

Lane-Poole juga ada menuliskan bahawa Salahuddin berpengetahuan yang 
dalam dan gemar untuk mendalami lagi bidang-bidang akidah, ilmu hadis 
serta sanad-sanad dan perawi-perawinya, syariah dan usul figh dan juga 
tafsir Qur'an. 

Note : 

Salahuddin adalah yang menghidupkan Mawlid Nabi Muhammad saw, hingga 
tentara 

islam terus berjaya. 




